**Behandling og rehabilitering i varme er lønnsamt for samfunnet**

**For mange av Norsk Revmatikerforbunds medlemmer er trening i varmtvassbasseng avgjerande for å oppretthalde ei fysisk form som gjer det mogeleg å stå i arbeid og delta i dagleglivet. Med minst 22 jamlege brukarar av eit varmtvassbasseng er det samfunnsøkonomisk lønnsamt.**

Revmatiske sjukdommar og muskel- og skjelettplagar kostar samfunnet 255 milliardar kroner i året. Dette inkluderer kostnader i helsestellet og trygdeutgifter, men den største kostnaden tek pasienten sjølv, ved å leve eit liv med sjukdom. Norsk Revmatikerforbund er oppteken av at personar med revmatiske sjukdommar og muskel- og skjelett plagar skal leve så gode liv som mogeleg. Noko av det viktigaste vi gjer for å halde oss så friske som mogeleg er å trene, og da er trening i varme det som gir den beste effekten. Gjennom trening blir smerta redusert, vi får auka rørsleevne og vi kan delta i arbeids- og daglegliv. Somme kan faktisk trene seg meir eller mindre friske.

Alle kommunar i Noreg bør derfor påleggast å tilby innbyggarane sine høve for trening i varmtvassbasseng.

Behandling, rehabilitering- og opptreningsopphald på behandlingsreiser til varme utland er eit anna tiltak vi med revmatiske sjukdommar og muskel- og skjelettplagar har god nytte av og det har dokumentert effekt.

Fleire plassar gjennom Statens Behandlingsreiser er eit av NRF sine store kampsaker. I dag får under halvparten av dei som faktisk treng det eit slikt tilbod. Der behovet er over 3000 plassar får knapt 1500 plass og løyvingane i statsbudsjetta møter sjølv ikkje prisjusteringane. Desse medføra berre lengre og lengre ventelister på eit høgst ettertrakta tilbod

Norsk Revmatikerforbund har teke ansvar og har etablert eit eig behandlingssenter; Reuma-Sol. Dette senteret har med god brukarmedverknad utvikla eit høgkompetent behandlingsmiljø spesialisert på behandling, rehabilitering og opptrening for dei som lever med revmatiske sjukdommar og muskel- og skjelettplagar.

Mange sjuke tek sjølv ansvar, reiser for eiga rekning og søker behandling på Reuma-Sol. Denne søker varmen før sjukdomsutviklinga kvalifiserer til plass via Statens Behandlingsreiser. Slik sparer denne staten for mange framtidige kostnader. Her bør og kan staten; ved kommunar og helseføretak, ta ytterlegare ansvar ved å kjøpe behandlingsopphald for pasientar ved behov.

Stortinget behandla Statens Behandlingsreiser etter NOU nr. 2 i 2000 Forsking om behandling i varme strøk og dei erfaringane dei mange tusen som har gjennomførde slike reiser har, tilseier at tilbodet er modent for revisjon. Dette gjeld både lengd av opphald, kva diagnosegrupper som tildeles ei slik reise og ikkje minst finansiering av tilbodet.

Vi treng varme i liva våre og den må både kommune og stat legge til rette for.

NRF vil

- At kommunane gis handlingsrom til å prioritere tilbod om varmtvassbasseng til innbyggarane sine, gjennom særlege overføringar og generelle overføringar

- At staten doblar tilbodet gitt gjennom Statens Behandlingsreiser

- At offentlege styresmakter; stat, kommunar og helseføretak, søker å prioritere behandlingssenteret Reuma-Sol innanfor handlingsrommet til anskaffelsesloven